Charlie Chaplin

Charlie Chaplin ( 16 April, 1889 – 25 December, 1977imdb.com) ek jaana maana England ke abhineta aur filam ke banae waala rahaa. Uu suunsaan filam khatir jaana jaawat rahaa, jisme uu kaam karat rahaa, direct karat rahaa, script ikhat rahaa, aur banawat karis.

Charlie Chaplin 70 saal talak kaam karis, paanch saal ke umar se lae ke 80 sal ke umar talak. Charlie Chaplin jaada kar ke "the Tramp" ke character act karis. 

Chaplin ke bachpan,  London me, gariibi aur musibat ke rahaa. Uske pitaji ghare nai rahaa aur uske maiyaa, paisa ke kami ke kaaran kast me rahii. Iske kaaran Chaplin ke dui dafe, nau saal ke umar se pahile, kaam kare ke khaatir bheja gais rahaa. Jan Chaplin 14 saal ke rahaa tab uske maiyaa ke paagalkhaana me bharti kar lewa gais rahaa. Chaplin chhota umar me  perform kare lagaa rahaa,   music halls tour kar ke aur baad me stage pe  actor aur comedian ke kaam karis rahaa. 19 saal ke umar me,  Fred Karno company me sign karis, jon uske United States lae gais. Uske film industry ke khaatir scout karaa gais rahaa aur 1914 se Keystone Studios ke khaatir kaam kare lagaa. Uu suruu me   Tramp  ke role aapan screen persona ke kaam me laae lagaa. Uu aapan film ke apne direct karis rahaa aur aapan craft ke aur achchhaa karte rahaa jaise uu  Essanay Studios me jaae ke kaam kare lagaa, jahaan pe uske  Tramp persona emotionally develop bhais rahaa The Tramp (1915) me. Iske baad uske demand aur barraa aur uu act kare ke khaatir aur jaada paisa ke demand karis jab uu  Mutual aur First National corporations ke khaatir kaam karis rahaa. 1918 talak uu dunia ke sab se jaada paisa kamae waala aur sab se jaada jaana jaae waala actor rahaa. 

Jindagi aur Kaam
1889–1913: pahile ke saal
Palwaar aur bachpan ke dukh
Charles Spencer Chaplin Jr. ke janam London me 16 April 1889 me Hannah Chaplin (née Hill) aur Charles Chaplin Sr. se bhais rahaa. Uske aaja ek  Smith palwaar se aais rahaa, jon Romani log se rahaa.Charles Chaplin, Jr., with N. and M. Rau, My Father, Charlie Chaplin, Random House: New York, (1960), pp. 7–8. Quoted in Charlie Chaplin, My Autobiography, page 19. Quoted in  Uske janam ke koi sarkari record nai hae, lekin Chaplin ii biswas karat rahaa ki uu East Street, Walworth, South London me paida bhais rahaa.

Uske maiyaa-bappa ke saadi chaar saal pahile bhais rahaa, jab  Charles Sr.  Hannah ke pahila larrkaa, Sydney John Hill ke legal guardian ban gais rahaa. Uske janam ke time,  Chaplin ke maiyaa-bappaa, duuno music hall entertainers rahin. Hannah, ek juuta banae waala ke larrki rahii, aur kuchh din talak stage name Lily Harley ke niche acting karat rahaa, jab Charles Sr., ek butcher ke larrka, ek jaana-maana gaayak rahaa. Jab ki uulog kabhi divorce nai bhae rahin, Chaplin ke maiyaa-bappa ek duusre se alag rahin  1891 se. Iske baad ke saal mer, Hannah aapan tiisra larrka George Wheeler Dryden ke janam diis rahaa, jiske pitaj, music hall entertainer, Leo Dryden, rahaa. Chhe mahina ke umar me, ii larrkaa ke  Dryden, chhe mahina ke umar me, lae liis rahaa, aur uu 30 saal  Chaplin ke jindagi se duur rahaa.

Chaplin ke bachpan garibi aur dukh me bitaa rahaa, jiske kaaran uske jeewan kahaani ke "the most dramatic of all the rags to riches stories ever told"  authorised biographer David Robinson ke anusaar hae. Chaplin ke pahila kuchh saal uske maiyaa  aur bhaiyaa, Sydney ke saathe London ke district of Kennington me bitaa rahaa. Hannah ke koi aamdani nai rahaa, other than kabhi-kabhi larrkan ke dekh ke aur dressmaking  ke alaawa, aur Chaplin Sr. kuchh bhi paisa nai diis rahaa. Jaise haalat kharaa bhais, Chaplin ke Lambeth Workhouse bheja gais rahaa, jab uu saat saal ke rahaa. Council uske Central London District School bhikmangaa log ke khaatir, me rahe ke jagha diis, jiske Chaplin yaad karis hae "a forlorn existence". Uu 18 mahina baad, kuchh din talak aapan maiyaa ke saathe rahaa, lekin Hannah ke aapan palwaar ke July 1898 me   workhouse me fir se bharti kare ke parraa. Larrkaa log ke jaldi se Norwood Schools, ek duusra school  destitute children ke khaatir, bhejaa gais rahaa.

September 1898 me, Hannah ke Cane Hill paagal khaana me bharti karaa gais rahaa; kaaheki uu psychosis develop karis rahaa jiske kaaran  syphilis aur malnutrition rahaa. Jon dui mahina uu huan pe rahii, Chaplin aur bhaiyaa Sydney ke uske pitaji ke saathe rahe ke bheja gais rahaa, jiske uulog lagbhag nai jaanat rahin. Charles Sr. ii time talak naserri rahaa, aur huan ke jindagu etna kharaab rahaa ki National Society for the Prevention of Cruelty to Children ke aawe ke parraa rahaa. Chaplin ke pitaji dui saal baad mar gais rahaa, 38 saal ke umar me,  cirrhosis of the liver se.

Hannah kuchh din talak achchhaa hoe lage rahii lekin,  May 1903, me fir se bemaar hoe gaie rahii. Chaplin, jo uu time khaali 14 saal ke rahaa, ke aapan maiyaa ke paagal khaana lae jaawe ke parraajahaan se uske fir se ,  Cane Hill bheja gais rahaa. Kuchh din talak uu akele rahaa, khaana khoj ke aur bahaar soe ke , jab Sydney jon dui saal pahile  Navy me dui saal pahile bharti bhais rahaa, laut ke aais. Hannah ke paagal khaana se aath mahina baad chhutti dew gais, lekin March 1905 me, uske bemaari lautis, ii time sab din ke khaatir. "There was nothing we could do but accept poor mother's fate", Chaplin baad me likhis, aur uu care me 1928 me aapan maut talak rahii.

 Chapa ke gallery 

 Movies 
 1914: Making a Living
 1916: The Floorwalker
 1916: The Fireman
 1916: The Vagabond
 1916: One A.M.
 1916: The Count
 1916: The Pawnshop
 1916: Behind the Screen
 1916: The Rink
 1917: Easy Street
 1917: The Cure
 1917: The Immigrant
 1917: The Adventurer
 1918: A Dog's Life
 1918: The Bond
 1918: Shoulder Arms
 1919: Sunnyside
 1919: A Day's Pleasure
 1921: The Kid
 1921: The Idle Class
 1922: Pay Day
 1923: The Pilgrim
 1925: The Gold Rush
 1928: The Circus
 1931: City Lights
 1936: Modern Times
 1940: The Great Dictator
 1947: Monsieur Verdoux
 1952: Limelight
 1957: A King in New York

 Duusra websites 

 References 

Category:C
Category:Great Britain ke actor
vibhag:United States ke actor
vibhag:United States ke director